|  |  |
| --- | --- |
|  |  |
| **Република Србија** | **Република Србија** |
| **МИНИСТАРСТВО ЗА ЉУДСКА И МАЊИНСКА ПРАВА И ДРУШТВЕНИ ДИЈАЛОГ** | **МИНИСТАРСТВО ЗA EВРOПСКE ИНTEГРAЦИJE** |

Министарство за људска и мањинска права и друштвени дијалог у сарадњи са

Министарством за eврoпскe интeгрaциje упућуjе

**JAВНИ ПOЗИВ**

**oргaнизaциjaмa цивилног друштва за чланство у Одбору за праћење Интеррег VI-А ИПА Програма прекограничне сарадње Бугарска-Србија 2021-2027. године**

**I ПРЕДМЕТ ЈАВНОГ ПОЗИВА**

У оквиру финансијске перспективе Европске Уније 2014-2020 Република Србија учествује у спровођењу 9 програма прекограничне и транснационалне сарадње који су суфинансирани из средстава Инструмента за претприступну помоћ (ИПА). Нови финансијски период Европске Уније почео je 2021. године и трајаће до 2027. године, те су у том смислу започете активности на припреми за спровођење програма у перспективи 2021-2027. године.

У оквиру Програма прекограничне сарадње са Бугарском за седмогодишњу перспективу 2021-2027. године, чија је укупна вредност 32,4 милиона евра ИПА средстава, дефинисани су следећи приоритети и специфични циљеви:

1. Приоритет 1 - Конкурентни погранични регион

Специфични циљ - Унапређење одрживог раста и конкурентности МСП и отварање нових радних места у МСП, укључујући продуктивне инвестиције.

1. Приоритет 2 - Интегрисани развој пограничног региона

Специфични циљ - Подстицање интегрисаног и инклузивног друштвеног, економског и еколошког развоја, културе, природног наслеђа и безбедности у подручјима која нису урбана.

1. Приоритет 3: Отпорнија погранична област

Специфични циљ - Промовисање прилагођавања климатским променама и превенција ризика од катастрофа узимајући у обзир основе приступа еко-система.

Поред осталих програмских тела, задужених за спровођење програма, правним оквиром Европске уније предвиђено је формирање и Одбора за праћење програма (ОП). Ово тело биће састављено од представника националних, регионалних и локалних структура власти и организација, представника организација цивилног друштва из Бугарске и Републике Србије и представника одређених програмских тела. Одбор за праћење обезбеђује функцију свеукупног праћења спровођења Програма, укључујући усвајање процедура за спровођење програма, одобравање листе пројеката предложених за финансирање и друго, а његов састав чине чланови и посматрачи. Чланови имају право гласа, а одлуке се доносе консензусом. Од изабраних представника организације цивилног друштва очекује се да у раду Одбора буду објективни и непристрасни у раду.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. **Циљ** овог јавног позива је да се кроз јаван и транспарентан процес изврши избор **1 (једне)** **организације цивилног друштва** чији ће представници бити предложени за именовање у Одбор за праћење Интеррег VI-A ИПА Програма прекограничне сарадње Бугарска-Србија 2021-2027. године.
2. Јавни позив намењен је организацијама цивилног друштва **регистрованим са седиштем на територији**: **Зајечарског, Борског, Нишавског, Топличког, Пиротског, Јабланичког и Пчињског управног округа**,a чија је област остваривања циљева у следећим областима:

 - **Унапређење одрживог раста и конкурентности МСП**,

 - **Интегрисани развој пограничног региона,**

 **- Заштита животне средине**.

3. **Право учешћа** на Јавном позиву имају удружења и друге организације цивилног друштва , основане и регистроване сагласно позитивним прописима Републике Србије а које делују у некој од горе наведених области и испуњавају друге услове утврђене овим јавним позивом.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати следеће критеријуме:

1. да су **уписaне у рeгистaр нajмaњe годину дана** прe oбjaвљивaњa oвoг jaвнoг пoзивa са седиштем на територији **Зајечарског, Борског, Нишавског, Топличког, Пиротског, Јабланичког и Пчињског** управног округа;
2. да **актом о оснивању или статутом имају утврђене циљеве** у некој од области наведених у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ);
3. да поседују **пројектно искуство и експертизу** у некој од области наведених у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 године**;
4. неопходно је да лица која предлажу организације за представника у Oдбору за праћење програма **поседују одлично знање енглеског језика (C1 ниво)** јер се одпредложених чланова очекује да могу да комуницирају, читају и коментаришу документа на енглеском језику;
5. *пожељно* је да oргaнизaциje поседују пројектно искуство у оквиру Интеррег - ИПА Програма прекограничне сарадње Бугарска-Србија;
6. *пожељно* је да поседују **искуство у комуникацији и сарадњи са организацијама цивилног друштва односно чланице су мреже или друге асоцијације организација цивилног друштва**;
7. *пожељно* је да поседују **претходно искуство у раду радних група и других радних и саветодавних тела** које формирају органи државне и покрајинске управе и локалне самоуправе, **у последње 3 године**. [[1]](#footnote-1)

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе на српском језику:**

* **попуњен Пријавни формулар** (*Анекс 1 – Пријавни формулар*);
* **листу пројеката** које је организација реализовала, односно **листу** **публикација** које је објавила у некој од области наведених у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године** (*Анекс 2 – Образац о реализованим пројектима;* *Анекс 3 – Образац о објављеним публикацијама*).
* *пожељно* је доставити **доказ о чланству у мрежи или другој асоцијацији организација цивилног друштва** (навести рефенренцу која документује чланство, пожељно је доставити уговор, меморандум о сарадњи, потврда мреже или друге асоцијације);
* *пожељно је* доставити **податке о искуству у раду радних група и других радних и саветодавних тела** које формирају органи јавне управе, **у последње 3 (три) године** (навести списак радних тела и називе органа који су их основали и годину оснивања, пожељно је доставити копију решења/одлука о именовању). [[2]](#footnote-2)

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 25. новембра до 12. децембра 2022. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на имејл адресу** **sek.scd@minljmpdd.gov.rs**,сa нaпoмeнoм**: „ Кандидатура за чланство** **у Oдбору за праћење Интеррег VI-А ИПА Програма прекограничне сарадње Бугарска-Србија 2021-2027. године“.**

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, образована је **Комисија за избор организација цивилног друштва за чланство Oдбору за праћење Интеррег ИПА VI-A Програма прекограничне сарадње Бугарска-Србија 2021-2027. године**, која је састављена од представника Mинистaрствa зa eврoпскe интeгрaциje и Министарства за људска и мањинска права и друштвени дијалог.

Образована Комисија дужна је да најкасније у року од **30 дана од дана истека рока за подношење пријава** донесе **Предлог организације цивилног друштва за чланство у Oдбору за праћење Интеррег ИПА VI-A Програма прекограничне сарадње Бугарска-Србија 2021-2027. године** (у даљем тексту: Предлог). Предлог као и сам Јавни позив, објавиће се на званичним интернет страницама Министарства за људска и мањинска права и друштвени дијалог и Министарства за европске интеграције и доставити подносиоцима пријава на Јавни позив електронским путем.

Именовање изабраних представника организације цивилног друштва извршиће министар за европске интеграције.

Евентуална питања око поступка подношења пријава могу се упутити на е-mail адресу: **sek.scd@minljmpdd.gov.rs**или на број телефона: 011/311-38-95.

**VII ДОДАТНЕ ИНФОРМАЦИЈЕ**

1. Чланство у Одбору за праћење је добровољно (није обезбеђена накнада за рад) а Министарство за европске интеграције **сноси трошкове доласка и одласка на састанке Одбора за праћење** (уколико се састанак организује уживо, при чему су предвиђени и други формати: онлајн и хибридни).
2. **Радни језик Oдбора за праћење Интеррег VI-A ИПА Програма прекограничне сарадње Бугарска-Србија 2021-2027. године је енглески.**
3. Потребни обрасци, као и додатне информације за њихово попуњавање налазе се у оквиру следећих докумената:
4. Анекс 1 – Пријавни формулар
5. Анекс 2 – Образац о реализованим пројектима
6. Анекс 3- Образац о објављеним публикацијама
1. Критеријуми 5.,6. и 7. означени као „пожељно“ нису елиминационог карактера, већ ће се додатно вредновати у процесу селекције. [↑](#footnote-ref-1)
2. Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија по службеној дужности увидом у регистре које води Агенција за привредне регистре. [↑](#footnote-ref-2)